CELEX: 62018CN0376
Language: bg
Date: 2018-06-07 00:00:00
Title: Дело C-376/18: Преюдициално запитване от Najvyšší súd Slovenskej republiky (Словакия), постъпило на 7 юни 2018 г. — Slovenské elektrárne, a.s./Daňový úrad pre vybrané daňové subjekty

201807270212024882018/C 285/473762018CJC28520180813BG01BGINFO_JUDICIAL20180607303121Дело C-376/18: Преюдициално запитване от Najvyšší súd Slovenskej republiky (Словакия), постъпило на 7 юни 2018 г. — Slovenské elektrárne, a.s./Daňový úrad pre vybrané daňové subjekty
 ---documentbreak--- C2852018BG3010120180607BG0047301312Преюдициално запитване от Najvyšší súd Slovenskej republiky (Словакия), постъпило на 7 юни 2018 г. — Slovenské elektrárne, a.s./Daňový úrad pre vybrané daňové subjekty
   (Дело C-376/18)2018/C 285/47Език на производството: словашки
      Запитваща юрисдикция
   
   Najvyšší súd Slovenskej republiky
   
      Страни в главното производство
   
   
      Жалбоподател: Slovenské elektrárne, a.s.
   
      Ответник: Daňový úrad pre vybrané daňové subjekty
   
      Преюдициални въпроси
   
   
            1)
         
         
            Трябва ли Директива 2009/72/ЕО (
                  1
               ) на Европейския парламент и на Съвета от 13 юли 2009 година относно общите правила за вътрешния пазар на електроенергия и за отмяна на Директива 2003/54/ЕО („Трета директива за електроенергията“) да се тълкува в смисъл, че противоречи на нейната цел, и по-специално на член 3 от тази директива национална правна уредба като разглежданата в главното производство, с която се въвежда специална мярка, представляваща задължителна такса за регламентираните субекти, в това число и за притежателите на разрешение за доставка на електроенергия, издадено от компетентния регулаторен орган на съответната държава членка (наричани по-нататък „регулаторният орган“ и „регламентираният субект“), определяна в зависимост от икономическия резултат, реализиран не само на национално равнище, но също така и при извършване на дейности в чужбина, правна уредба, която:
            
                     i)
                  
                  
                     се отразява на свободата на регламентираните субекти да определят напълно конкурентна цена за доставка на електроенергия на външните пазари на електроенергия, а поради това и върху процеса на конкуренция на тези пазари;
                  
               
                     ii)
                  
                  
                     намалява конкурентоспособността на регламентираните субекти по отношение на чуждестранните доставчици на електроенергия, осъществяващи дейност на словашкия пазар на електроенергия, когато доставят електроенергия също и на определен външен пазар, тъй като за доставката на електроенергия в чужбина на чуждестранния оператор не се налага такава задължителна такса;
                  
               
                     iii)
                  
                  
                     обезсърчава навлизането на нови участници на пазара на доставката на електроенергия в Словашката република и в чужбина, тъй като тази задължителна такса се прилага също и върху приходите от техните нерегламентирани дейности, дори когато впоследствие за определен период от време те получат разрешение за доставка на електроенергия, но приходите, реализирани от тази доставка, са равни на нула;
                  
               
                     iv)
                  
                  
                     може да накара словашките регламентирани субекти да поискат от [словашкия] регулаторен орган — или чуждестранните доставчици на електроенергия да поискат от регулаторния орган на съответната държава по произход, която го е издала — да оттегли разрешението за доставка на електроенергия, като се има предвид, че за субект, който не желае приходите от другите му дейности да бъдат облагани с въпросната такса, оттеглянето на посоченото разрешение е единственият начин за освобождаване от статуса на регламентиран субект, предвиден в разглежданата правна уредба?
                  
               
      
            2)
         
         
            Трябва ли Трета директива за електроенергията да се тълкува в смисъл, че сред мерките, които същата директива позволява на държава членка да приеме, дори и когато противоречат на преследваната от посочената директива цел, няма специална мярка като разглежданата в главното производство, представляваща задължителна такса за регламентираните субекти, в това число и за притежателите на издадено от съответния регулаторен орган разрешение за доставка на електроенергия, такса, която се определя в зависимост от техния икономически резултат, включително и от постигнатите резултати при извършване на дейности в чужбина, като се има предвид, че тази мярка не е средство за борба с изменението на климата и не служи за гарантиране на доставките на електроенергия, нито пък преследва каквато и да е друга цел на Трета директива за електроенергията?
         
      
            3)
         
         
            Трябва ли Трета директива за електроенергията да се тълкува в смисъл, че национална правна уредба като разглежданата в главното производство, която въвежда специална мярка, представляваща задължителна такса за регламентираните субекти, в това число и за притежателите на издадено от съответния регулаторен орган разрешение за доставка на електроенергия, такса, която се определя в зависимост от икономическия резултат, включително и от постигнатите резултати при извършване на дейности в чужбина, не отговаря на изискванията за прозрачност, за недопускане на дискриминация и за равен достъп до потребителите по смисъла на член 3 от директивата, тъй като — когато става въпрос за регламентиран субект — се начислява също и върху реализираните в чужбина приходи (от доставка на електроенергия или от други източници), докато, когато става въпрос за притежател на разрешение за доставка на електроенергия въз основа на разрешение — „паспорт“ за доставка на електроенергия, издадено в неговата държава по произход — тя се начислява само върху приходите, реализирани в Словашката република?
         
      (
         1
      )	ОВ L 211, 2009 г., стр. 55.